Seeperdjie By die See | LekkeSlaap
Kry 20% af (minimum twee nagte se verblyf). Geldig vanaf 10 Des 2020 tot 19 Des 2020.
Seeperdjie By die See is in Tergniet naby Mosselbaai geleë en dit bied gehalte-verblyf wat ideaal is vir 'n gesin of 'n groep vriende. Dit is naby die strand, verskeie winkels en restaurante en binne maklike bereik vanaf verskeie doendinge en besienswaardighede, asook naby die N2 na Kaapstad of Plettenbergbaai en Oos-Londen. George lughawe is net 15 minute se ry vanaf die eenheid.
Dié grondverdieping-eenheid bied 'n pragtige see-uitsig en beskik oor 2 slaapkamers en het slaapplek vir tot 6 gaste. Die hoofslaapkamer het 'n dubbelbed en die tweede slaapkamer het 2 enkelbeddens. Die leefarea het ook 'n uitvoubed/rusbank. Die badkamer het 'n stort, bad, toilet en 'n wasbak. Handdoeke, skoon linne en 'n weeklikse skoonmaakdiens word voorsien.
Die oopplan-leefarea het 'n eetarea, sitkamer met 'n TV met DStv en 'n dubbelslaapbank. WiFi is op versoek beskikbaar. Die kombuis is ten volle toegerus en het 'n oond, yskas, 'n mikrogolfoond, eetgerei, breekware en tee- en koffiemaakgeriewe. Daar is ook 'n skottelgoedwasser, wasmasjien en 'n tuimeldroër.
Daar is 'n boma in die tuin waar gaste kan braai en ontspan en 'n skemer-drankie geniet terwyl die son ondergaan. Veilige parkeerplek is op die perseel beskikbaar.